

**Cele mai importante concluzii ale studiului:**

* **datele demografice** ne arată că **oferta potențială a forței de muncă este în declin datorită scăderii naturale** (rata natalității scăzând de la 13.6% în 1990 la 8.6% în 2018**), a îmbătrânirii populației** (vârsta medie a populației după domiciliu, la 1 iulie, crescând de la 35 ani în 1992 la 41.4 în 2018) și **a migrației externe** (17536 emigranți definitivi în 1998 comparativ cu 27229 emigranți definitivi în 2018);
* **printre cetățenii UE cu vârsta cuprinsă între 20-64 de ani**, atunci când ne raportăm la cetățenii care au locuit într-un alt stat membru al UE decât cel al cetățeniei lor în 2018, **românii au cea mai mare pondere** (în 2018 s-au înregistrat 21.3% români, doar 9.5% în 2008), dar și ca valoare absolută (2.524.000 persoane);
* **în 2018 s-au înregistrat valori record de imigranți definitivi** (11907 imigranți definitivi în 1998, comparativ cu 65678 imigranți definitivi în 2018), **o creștere de aproximativ cinci ori mai mare în 20 de ani** ce arată o potențială creștere a importului de forță de muncă;
* **mobilitatea internă la nivel de regiune**, deși nu foarte ridicată în valori absolute, arată că **regiunile cele mai dezvoltate economic** și puțin sărace sunt cele care înregistrează un **sold pozitiv al schimbărilor de domiciliu**, anume: **București – Ilfov, Vest, Nord – Vest și Centru**;
* **în 2018, populația de peste 15 ani din România era de 16.5 milioane**, din care **9.1 milioane reprezintă populația activă** (populație ocupanta 8.7 milioane și 0.4 milioane de șomeri) și **7.4 milioane reprezintă populația inactivă**;
* **indicatorii privind piața muncii și de statistică socială** atrag atenția asupra **inegalității dezvoltării economice la nivel de regiune**. În 2018, **cele mai pozitive date vin de la regiunea București – Ilfov, care** a înregistrat o rată de ocupare a resurselor de muncă (15 – 64 ani) **de 71.3%,** în timp ce **rata riscului de sărăcie** a fost **cea mai scăzută** la nivel de regiune (4.1%);
* **tinerii** **din România**, **în special cei sub 24 ani**, reprezintă un **grup defavorizat pe piața muncii**. **Tinerii** cu vârste cuprinse **între 15 – 24 ani ocupați la nivelul UE înregistrează o rată de 35.4%,** în timp ce **tinerii din România au o pondere de doar 24.7%**. **Rata șomajului de lungă durată a tinerilor** (12 luni sau mai mult) pentru persoanele cu vârste cuprinse între 15 și 29 de ani (%) **este mai mare în România (4.3%) față de UE (3.6%);**
* **rata riscului de sărăcie la locul de muncă** în funcție de nivelul de instruire (%) arată că **în 2018 cei care au urmat o formă de învățământ mai mic decât gimnazial au avut o rată de 49.3%**, în timp ce, **cei care au urmat învăţământul profesional, liceal şi postliceal au înregistrat o rată de doar 11.2% în 2018**;
* **România se numără printre statele cu pondere ridicată a tinerilor care au renunțat timpuriu la educație și formare profesională**, **cea mai mare pondere fiind în zonele rurale: UE (11.0%) comparativ cu România (25.4%).** Totodată, nu trebuie trecut cu vederea faptul **că în România ponderea populației rurale în totalul populației este ridicată (> 40%);**
* **rată foarte mică de participare la educație și formare în rândul adulților**. Rata de participare la educație și formare (ultimele 4 săptămâni) după vârstă pentru persoanele de 35 ani și peste este mai mică de 1%;
* **modificarea ponderii populației ocupate pe sectoare de activitate** de-a lungul ultimilor ani, **evidențiază importanța sectoarelor de servicii (47.1% în 2017), de industrie și construcții (30.1% în 2017).** În acest context **sunt necesare strategii de inovare și de îmbunătățire a competențelor digitale ale lucrătorilor;**
* **România trebuie privită în contextul European**, **dar și al globalizării**, astfel încât **strategiile naționale de dezvoltare sunt necesare a se construi cu o perspectivă pe termen lung pentru o dezvoltare durabilă.**

**Pentru o dezvoltare durabilă a forței de muncă din Romania** este necesară o viziune macro pe termen lung, care să cuprindă cel puțin următoarele aspecte:

* un mediu economic stabil;
* dezvoltarea regiunilor defavorizate și diminuarea inegalităților la nivel de regiune;
* oportunități privind locurile de muncă pentru tineri prin susținerea educației corelată cu necesarul de forță de muncă pe sectoare de activitate și motivarea intrinsecă și extrinsecă a tinerilor pentru a nu emigra;
* formarea continuă a adulților în vederea adaptării acestora dinamica pieței muncii;
* atragerea de noi investiții în sectoarele de activitate ce privesc agricultur și industria;
* susținerea unei creșteri economice bazată pe producție;
* oportunități satisfăcătoare pe piața muncii pentru a stagna valul migrator și a determina românii din străinătate să se întoarcă în țară.

Studiu realizat de către Asociaţia de Analiză Decizională şi Strategică (**S**trategic **D**ecision **A**nalysis **A**ssociation – **SDAA**) pentru CONAF - Confederația Națională pentru Antreprenoriat Feminin si FPPG - Federatia Patronală Petrol şi Gaze.